ರಿಸರ್ವ್ ಬ್ಯಾಂಕ್ ಆಫ್ ಕೈಲಾಸ, ಪ್ರತ್ಯೇಕ ಚಿನ್ನದ ಕರೆನ್ಸಿ ಲಾಂಚ್ ಮಾಡಿದ ನಿತ್ಯಾನಂದ ನಿತ್ಯಾನಂದ.. ಸ್ವಯಂಘೋಷಿತ ದೇವಮಾನವ. ಈ ಸ್ವಾಮಿ ಈಕ್ವೇಡಾರ್ನ ದ್ವೀಪವೊಂದನ್ನ ಹೊಕ್ಕಿ, ತನ್ನದೇ ಕೈಲಾಸ ದೇಶ ಸೃಷ್ಟಿಮಾಡಿಕೊಂಡಿದ್ದಾಗಿ ಹೇಳಿಕೊಂಡಿದ್ದ. ಅದಕ್ಕೆ ನಾನೇ ಪ್ರಧಾನಿ ಅಂತಲೂ ಬೀಗಿದ್ದೂ ನಿಮ್ಗೆಲ್ಲಾ ಗೊತ್ತೇ ಇದೆ. ಆದ್ರೀಗ ಈತನ ಸೋ ಕಾಲ್ಡ್ ಕೈಲಾಸ ದೇಶದಲ್ಲಿ ಏನಾನಾಗ್ತಿದೆ ಗೊತ್ತಾ..? ಭಾರತವನ್ನೇ ಟೀಕಿಸೋ ಮಟ್ಟಕ್ಕೆ ಈ ನಿತ್ಯಾನಂದನ ಲೀಲೆ ಹರಿದಾಡ್ತಿದೆ. ಜಸ್ಟ್ ಒಂದು ವಾರದ ಹಿಂದೆ, ಅತ್ಯಾಚಾರ ಪ್ರಕರಣ ಸೇರಿದಂತೆ ಹಲವು ಆರೋಪಗಳನ್ನ ದೇಶದಿಂದ ಪರಾರಿಯಾಗಿರೋ ನಿತ್ಯಾನಂದ ಸ್ವಯಂ ಘೋಷಿತ ಕೈಲಾಸ ಪ್ರಧಾನಿ, ಇವತ್ತು ರಿಸರ್ವ್ ಬ್ಯಾಂಕ್ ಆಫ್ ಕೈಲಾಸವನ್ನ ಘೋಷಿಸಿಕೊಂಡಿದ್ದಾನೆ. ಅದರ ಜೊತೆಗೆ ಕೈಲಾಸಕ್ಕಾಗಿ ಪ್ರತ್ಯೇಕ ಚಿನ್ನದ ಕರೆನ್ಸಿಯನ್ನೂ ಲಾಂಚ್ ಮಾಡಿದ್ದಾನೆ. ಕಾಲು, ಅರ್ಧ, ಮುಕ್ಕಾಲು ಕೈಲಾಸಿಯನ್ ಡಾಲರ್ನಿಂದ ಹಿಡಿದು ಮೂರು, ಐದು ಹಾಗೂ ಹತ್ತರ ಮೌಲ್ಯದ ಕೈಲಾಸಿಯನ್ ಡಾಲರ್ನ್ನ ರಿಲೀಸ್ ಮಾಡಲಾಗಿದೆ. ಇದಿಷ್ಟೇ ಅಲ್ಲದೇ ಬರೋಬ್ಬರಿ 300 ಪೇಜ್ಗಳ ತನ್ನದೇ ಆರ್ಥಿಕ ನೀತಿಯನ್ನೂ ಜಾರಿಗೊಳಿಸಲಾಗಿದೆ. ಇದಕ್ಕಾಗಿ ಬೇರೊಂದು ದೇಶದೊಂದಿಗೆ ಒಪ್ಪಂದ ಮಾಡಿಕೊಳ್ಳಲಾಗಿದ್ದು, ಆದೇ ಈ ರಿಸರ್ವ್ ಬ್ಯಾಂಕ್ನ್ನ ನಿರ್ವಹಿಸಲಿದೆ ಅಂತಾ ನಿತ್ಯಾನಂದ ತಿಳಿಸಿದ್ದಾನೆ. ಆದ್ರೆ ಆ ದೇಶ ಯಾವ್ದು ಅನ್ನೋದನ್ನ ಮಾತ್ರ ಎಲ್ಲೂ ಬಾಯ್ಬಿಟ್ಟಿಲ್ಲ. ಕೈಲಾಸ ಒಂದು ಇದೇಶವಾಗಿರಲಿದ್ದು, ಇದರ ಒಟ್ಟಾರೆ ಜನಸಂಖ್ಯೆ ಸುಮಾರು 100 ಮಿಲಿಯನ್ ಹಿಂದೂಗಳಂತೆ. ದಕ್ಷಿಣ ಏಷ್ಯಾದ 56 ವೈದಿಕ ದೇಶಗಳಿಗೆ ಹಾಗೂ ಜಗತ್ತಿನೆಲ್ಲೆಡೆ ಇರುವ ವಲಸಿಗ ಹಿಂದೂಗಳು ಕೈಲಾಸ ರಾಷ್ಟ್ರದ ಭಾಗ ಅಂತಾ ಹೇಳ್ಕೊಂಡಿದ್ದಾನೆ. ಈತನ ದೇಶದಲ್ಲಿ ಒಟ್ಟು ಇಂಗ್ಲೀಷ್, ಸಂಸ್ಕೃತ ಹಾಗೂ ತಮಿಳು ಭಾಷೆಗೆ ಜಾಗ ನೀಡಲಾಗಿದೆ. ಇನ್ನು ಸನಾತನ ಧರ್ಮವನ್ನ, ದೇಶದ ಅಧಿಕೃತ ಧರ್ಮ ಅಂತಾ ಘೋಷಿಸಲಾಗಿದೆ. ಇನ್ನು ಈತನ ದೇಶಕ್ಕೆ ಪ್ರತ್ಯೇಕ ಧ್ವಜ ಹಾಗೂ ಲಾಂಛನ ಕೂಡ ಇದೆ. ರಾಷ್ಟ್ರೀಯ ಪ್ರಾಣಿಯಾಗಿ ನಂದಿಯನ್ನ ಹಾಗೂ ರಾಷ್ಟ್ರೀಯ ಹೂವಾಗಿ ಕಮಲಕ್ಕೆ ಪ್ರಾತಿನಿಧ್ಯ ನೀಡಲಾಗಿದೆ. ಇನ್ನು, ಈತನ ಸರ್ಕಾರದಲ್ಲಿ ಒಂದು ಸಚಿವಾಲಯವಿದ್ದು, ಹೆಲ್ತ್, ಎಜುಕೇಶನ್ ಸೇರಿದಂತೆ 16 ಪ್ರತ್ಯೇಕ ಡಿಪಾರ್ಟ್ಮೆಂಟ್ಗಳೂ ಇರಲಿವೆಯಂತೆ. ನಿತ್ಯಾನಂದನ 14 ದೇವಸ್ಥಾನಗಳು ಹಾಗೂ ಆತನಿಗೆ ಸಂಬಂಧಪಟ್ಟ ಸಂಸ್ಥೆಗಳು ಈ ದೇಶವನ್ನ ಬೆಂಬಲಿಸಲಿದೆಯಂತೆ. ವಿಧ್ಯಾಭ್ಯಾಸಕ್ಕೂ ಅವಕಾಶವಿದ್ದು 2 ಯೂನಿವರ್ಸಿಟಿ ಹಾಗೂ ಒಂದು ಗುರುಕುಲ ಈತನ ಕೈಲಾಸದಲ್ಲಿರಲಿದೆ. ದೇಶದ ಮೌತ್ ಪೀಸ್ಗಳಾಗಿ ವೆಬ್ಸೈಟ್ ಹಾಗೂ ಮಾಧ್ಯಮಗಳೂ ಇವೆ. ಇವುಗಳಿಗೆ ಕೈಲಾಸ ನಿತ್ಯಾನಂದ ಟೈಮ್ಸ್, ಕೈಲಾಸ ಗ್ಲೋಬಲ್ ಟೈಮ್ಸ್ ಹಾಗೂ ಕೈಲಾಸ ಟಿವಿ ಅಂತಾ ಹೆಸರಿಡಲಾಗಿದೆ. ಇಷ್ಟಕ್ಕೇ ನಿತ್ಯಾನಂದನ ಕೈಲಾಸದ ಕಥೆ ಮುಗಿದಿಲ್ಲ. ಒಂದು ಹೆಜ್ಜೆಗೆ ಮುಂದಕ್ಕೆ ಬಂದು ಭಾರತವನ್ನೇ ಟೀಕೆ ಮಾಡಿದ್ದಾನೆ. ನನಗೆ ಭಾರತದಲ್ಲಿ ಮೀಡಿಯಾಗಳ ಪವರ್ ಬಳಸಿ ಗೂಂಡಾಗಿರಿ ಮಾಡಿ, ಕೆಲವು ಕಾನೂನನ್ನ ದುರುಪಯೋಗ ಮಾಡಿ, ನಿತ್ಯಾನಂದರನ್ನ ದೇಶದಿಂದ ಹೊರಹಾಕಲಾಗಿದೆ ಅಂತಾ ಕೈಲಾಸ ವೆಬ್ಸೈಟ್ನಲ್ಲಿ ಉಲ್ಲೇಖಿಸಲಾಗಿದೆ.